**Broj: 01-011/23-5117**

**Podgorica, 27. jun 2023. godine**

Na osnovu člana 109 Zakona o visokom obrazovanju (“Službeni list CG”, br. 44/14, 47/15, 40/16, 42/17, 71/17, 55/18, 3/19, 47/19, 72/19, 74/20,104/21 i 86/22 ) i čl.29, 30 i 31 Pravilnika o kriterijumima, načinu, uslovima i visini naknade za ostvarivanje prava na smještaj i ishranu u domu, i participaciju prevoza (“Službeni list CG”, br.62/23), Ministarstvo prosvjete, d o n i j e l o je

**S M J E R N I C E**

**O OSTVARIVANJU PRAVA NA PARTICIPACIJU TROŠKOVA PREVOZA**

**STUDENATA U PRIGRADSKOM I MEĐUGRADSKOM SAOBRAĆAJU ZA STUDIJSKU 2023/24. GODINU**

Ovim Smjernicama propisuje se postupak ostvarivanja prava na participaciju prevoza u prigradskom i međugradskom saobraćaju za studente koji svakodnevno putuju pet i više kilometarana relaciji od mjesta stanovanja do ustanove visokog obrazovanja. Ovo pravo ostvaruje student koji je prvi put upisao semestar odgovarajuće godine studija i nije ostvario pravo na smještaj i ishranu u domu. Studenti ostvaruju pravo na participaciju prevoza od 20% od cijene mjesečne karte, odnosno 50% ukoliko su roditelji ili staratelji korisnici prava na materijalno obezbjeđenje, u skladu sa zakonom kojim se uređuje socijalna i dječja zaštita.

Student sa invaliditetom ostvaruje pravo na participaciju prevoza u iznosu od 100% od cijene mjesečne karte.

Studenti ostvaruju ovo pravo koristeći javni prevoz, pod uslovima koji je odobrio nadležni organ (davaoca usluga, polaske i cijene) .

Ukoliko navedeni model koriščenja javnog prevoza ne odgovara potrebama studenata, ostavlja se mogućunost da se, u organizaciji Studentskog parlamenta, zaključi ugovor sa određenim davaocem usluge i na taj način organizuje poseban linijski prevoz, u skladu sa zakonom, na sljedeći način:

1. Studentski parlament objavljuje oglas u javnim glasilima i prikuplja ponude za organizovanje međumjesnog prevoza od mjesta stnovanja do ustanove visokog obrazovanja odnosno fakulteta;
2. Studentski parlament formira komisiju za izbor najpovoljnije ponude;
3. Komisija otvara i razmatra prispjele ponude i zapisnički konstatuje njihovu ispravnost i verifikuje validne ponude. Komisija donosi prijedlog Odluke o izboru i istu dostavlja Studentskom parlamentu;
4. Studentski parlament, na osnovu prijedloga komisije donosi odluku o izboru najpovoljnije ponude, o čemu obavještava ponuđače u pisanoj formi i ovlašćuje predstavnika koji će potpisati ugovor, sa važenjem do kraja studijske 2023/24. godine;
5. Studentski parlament je dužan da o svojoj Odluci obavjesti studente na svim fakultetskim jedinicama i putem saopštenja objasni postupak ostvarivanja prava na participaciju prevoza.

**Postupak realizacije ovog prava je sljedeći:**

1. Početkom mjeseca, student kupuje mjesečnu kartu uplatom na račun izabranog prevoznika;
2. Sa poštanskom/bankarskom uplatnicom, dobijenom mjesečnom kartom i brojem računa na koji se uplaćuje participacija, student se javlja studentskom povjereniku, na matičnom fakultetu, koji na osnovu svih prispjelih uplatnica sačinjava tabelarni pregled za određeni mjesec;
3. Na kraju mjeseca, nakon kompletiranja podataka(ime i prezime, JMB, naziv banke i broj računa korisnika), ovjereni i potpisani tabelarni pregledi, po fakultetima, dostavljaju se Predsjedniku studentskog parlamenta Univerziteta koji navedene tabelarne preglede u elektronskoj formi sa kopijama uplatnica dostavlja Ministarstvu prosvjete radi formiranja zbirnih isplatnih spiskova po bankama;
4. Ministarstvo, nakon obavljene kontrole, izračunava iznos participacije, formira isplatne spiskove po bankama i uplaćuje sredstva na račune studenata, korisnika prava na participaciju prevoza. Da bi Ministarstvo upalatilo sredstva na lični račun korisnika neophodno je da ima podatke koji su navedeni u tabeli, a koja je sastavni dio ovog Uputstva (ime i prezime, JMB, naziv banke i broj računa korisnika). Kolonu 9 (devet) popunjava Ministarstvo;
5. Studenti treba da imaju otvoren račun u jednoj od poslovnih banaka u Crnoj Gori;
6. Ovo pravo se ostvaruje u toku trajanja studijske 2023/24. godine.
7. Smjernice stupaju na snagu danom donošenja.

**M I N I S T A R**

**Mr Miomir VOJINOVIĆ**